Sklep VIII Ips 366/2008
Datum: 2010-02-09T01:00:00.000+01:00
ecli: ECLI:SI:VSRS:2010:VIII.IPS.366.2008
sodisce: Vrhovno sodišče
oddelek: Delovno-socialni oddelek
podrocje: CIVILNO PROCESNO PRAVO - DELOVNO PRAVO
institut: sklep o popravi obrazložitve sklepa - očitna pisna pomota

## Jedro

Če predsedniku senata preneha sodniška funkcija, izda sklep o popravi pisne pomote senat.

## Izrek

Sklep VIII Ips 366/2008 z dne 2. novembra 2009 se v 11. točki obrazložitve popravi tako, da se datum 9. 8. 2006 nadomesti z datumom 17. 5. 2006.

## Obrazložitev

1. V 11. točki obrazložitve sklepa Vrhovnega sodišča v tej zadevi je prišlo do očitne pisne pomote glede datuma izdaje sklepa pritožbene komisije tožene stranke v zvezi s pritožbo tožnika zoper prvo odpoved pogodbe o zaposlitvi z dne 9. 3. 2006, tako da je bil kot datum sklepa, s katerim je bila odpravljena prvostopna odločitev o prvi odpovedi pogodbe o zaposlitvi, vpisan datum 9. 8. 2006, namesto pravilnega datuma 17. 5. 2006. Da gre za očitno pomoto, je razvidno tudi iz preostale vsebine obrazložitve sklepa.

2. Glede na navedeno in ker je predsedniku senata, ki je izdal sklep z dne 2. novembra 2009, prenehala sodniška funkcija, je sodišče na podlagi 328. člena ZPP pisno pomoto odpravilo z izdajo tega popravnega sklepa.